ຈີນ ຕອບ​ໂຕ້ ສະ​ຫະ​ລັດ ຫຼັງ​ຈາກ​ ເຊັນກົດ​ໝາຍ ໜູນຫຼັງ ຂະ​ບວນ​ການ ສະ​ໜັບ​ສະ​ໜູນ ປະ​ຊາ​ທິ​ປະ​ໄຕ ຮົງ​ກົງ
ຈີນ ແມ່ນ​ກຳ​ລັງ​ເອົາ​ບາດ​ກ້າວ​ອື່ນ​ເພື່ອ​ຕອບ​ໂຕ້​ຕໍ່​ສິ່ງ​ທີ່​ເຂົາ​ເຈົ້າ​ເຫັນ​ວ່າ​ເປັນ​ການ​ສະ​ໜັບ​ສະ​ໜູນ​ຂອງ ສະ​ຫະ​ລັດ ສຳ​ລັບ​ຂະ​ບວນ​ການ​ສະ​ໜັບ​ສະ​ໜູນ​ປະ​ຊາ​ທິ​ປະ​ໄຕ​ຂອງ ຮົງ​ກົງ.
ຂໍ້ຕົກລົງການຄ້າລະຫວ່າງ ສະຫະລັດ ກັບ ຈີນ ໄດ້ຢຸດຊະງັກ ຍ້ອນກົດໝາຍທີ່ຖືກເຊັນໃໝ່ໂດຍສອງພັກການເມືອງ ສະຫະລັດ ທີ່ສະໜັບສະໜູນຜູ້ປະທ້ວງສະໜັບສະໜູນປະຊາທິປະໄຕ ຮົງກົງ, ອີງຕາມເວັບໄຊ້ຂ່າວ Axios ເວັບໄຊ້ຂ່າວດັ່ງກ່າວໄດ້ກ່າວຢ້ຳແຫຼ່ງຂ່າວທີ່ໃກ້ຊິດກັບກຸ່ມນັກເຈລະຈາຂອງປະທານາທິບໍດີ ສະຫະລັດ ທ່ານ ດໍໂນລ ທຣຳ ວ່າການເຈລະຈາແມ່ນ “ໄດ້ຢຸດຊະງັກໃນເວລານີ້” ຍ້ອນກົດໝາຍດັ່ງກ່າວ, ແລະ ຕ້ອງການໃຊ້ເວລາເພື່ອອະນຸຍາດໃຫ້ການເມືອງພາຍໃນປະເທດຂອງປະທານປະເທດ ຈີນ ທ່ານ ສີ ຈິ່ນຜິງ ຜ່ອຍຄາຍລົງ ” ຈີນ ແມ່ນກຳລັງເອົາບາດກ້າວອື່ນເພື່ອຕອບໂຕ້ຕໍ່ສິ່ງທີ່ເຂົາເຈົ້າເຫັນວ່າເປັນການສະໜັບສະໜູນຂອງ ສະຫະລັດ ສຳລັບຂະບວນການສະໜັບສະໜູນປະຊາທິປະໄຕຂອງ ຮົງກົງ ລັດຖະມົນຕີການຕ່າງປະເທດ ຈີນ ໄດ້ກ່າວໃນວັນຈັນມື້ນີ້ວ່າ ເຂົາເຈົ້າໄດ້ວາງມາດຕະການລົງໂທດໃສ່ອົງການຈັດຕັ້ງທີ່ບໍ່ຂຶ້ນກັບລັດຖະບານ ສະຫະລັດ ຫຼື NGO ທີ່ໄດ້ດຳເນີນການ “ຢ່າງບໍ່ດີ” ໃນລະຫວ່າງການປະທ້ວງເມື່ອບໍ່ດົນມານີ້ໃນ ຮົງກົງ NGO ທີ່ໄດ້ຮັບຜົນກະທົບຈາກມາດຕະການລົງໂທດດັ່ງກ່າວລວມມີອົງການສິ້ງຊອມສິດທິມະນຸດ, ອົງການສົ່ງເສີມປະຊາທິປະໄຕແຫ່ງຊາດ ຫຼື National Endowment for Democracy ແລະ ອົງການ Freedom House ຈີນ ຍັງໄດ້ປະກາດໃນວັນຈັນມື້ນີ້ວ່າ ເຂົາເຈົ້າໄດ້ຕັດສິນໃຈທີ່ຈະງົດການທົບທວນການຂໍຮ້ອງສຳລັບກຳປັ່ນຮົບ ສະຫະລັດ ທີ່ຈະເດີນທາງໄປ ຮົງກົງ ເພື່ອການພັກຟື້ນເລີ່ມຕົ້ນມື້ນີ້ ” ໂຄສົກຍິງຂອງກະຊວງການຕ່າງປະເທດເວົ້າວ່າ “ຈີນ ຮຽກຮ້ອງໃຫ້ ສະຫະລັດ ແກ້ໄຂຂໍ້ຜິດພາດຂອງເຂົາເຈົ້າ, ຢຸດການກະທຳທຸກຢ່າງ ແລະ ການແຊກແຊງໃນບັນຫາ ຮົງກົງ ແລະ ບັນຫາພາຍໃນຂອງ ຈີນ ” ໃນຂ່າວຄວາມຄືບໜ້າອີກອັນນຶ່ງ, ອົງການຂ່າວ ຣອຍເຕີ ໄດ້ລາຍງານວ່າ ພະນັກງານຫ້ອງການ ຮົງກົງ ຫຼາຍຮ້ອຍຄົນໄດ້ອອກມາເຕົ້າໂຮມກັນໃນລະຫວ່າງຕອນພັກກິນເຂົ້າທ່ຽງໃນວັນຈັນມື້ນີ້, ເປັນການປະທ້ວງຕອນພັກກິນເຂົ້າທ່ຽງຄັ້ງທຳອິດໃນນຶ່ງອາທິດ ເພື່ອສະແດງການສະໜັບສະໜູນຂອງເຂົາເຈົ້າ ສຳລັບນັກການເມືອງທີ່ສະໜັບສະໜູນປະຊາທິປະໄຕ ຜູ້ທີ່ໄດ້ຮັບໄຊຊະນະຢ່າງຖ້ວມລົ້ນໃນການເລືອກຕັ້ງປະຈຳເຂດໃນອາທິດທີ່ຜ່ານມາ